กองทุนปลุกหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 2 พ.ย. 2553
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 2 พ.ย. 2553
...เฮ!!! ตลาดหุ้นเซอร์ไพรส์ ยืนปิดทะลุ 1,000 จุด สำเร็จเป็นครั้งแรก หลังจากทดสอบแตะแล้วยืนไม่ผ่านนับ 10 ครั้ง เป็นการทำตัวเลขใหม่สูงสุดรอบ 14 ปี 
...ดัชนีปิด 1,003.24 จุด พุ่งปรี๊ด 18.78 จุด มูลค่าซื้อขาย 39,843 ล้านบาท 
...ต่างชาติขาย 751 ล้าน กองทุนสถาบันไล่ซื้อหนัก 2,283 ล้านบาท 
...นักลงทุนตะลึงงง!!! ไม่คิดว่าหุ้นขึ้นได้แรงขนาดนี้ หรือถ้ามีใครตกรถไม่ได้ขึ้นรอบนี้ ไม่ต้องรีบวิ่งขึ้น แต่รอจังหวะการพักตัว หาก 12 วันนี้ มาตรการอัดฉีดของสหรัฐ (QE) ไม่ดีอย่างที่หวัง ต้องร่วงลงมาบ้าง เพราะตลาดขึ้นมารอแล้ว
...อย่าแปลกใจที่หุ้นปิโตรเคมี หรือสินค้าโภคภัณฑ์กลับมาดี รอบนี้เหตุจูงใจน่าจะมาจากตัวเลขเศรษฐกิจจีน ดัชนี PMI ออกมาดีกว่าที่คาด เป็นสัญญาณวัฏจักรเศรษฐกิจแข็งแกร่งกลับมาใหม่ หุ้นพวกนี้ได้ประโยชน์ทันที 
...ส่วน PTTEP (ปตท.สผ.) บวกแรงแซงหุ้นแม่ ได้กำไรไตรมาส 3 ระดับ 1 หมื่นล้านบาท หนุนราคาไปโลดๆๆๆ เล่นข่าวซื้อกิจการต่างประเทศด้วย
...รอบนี้ดัชนีทะลุ 1,000 จุด เป็นรอบของหุ้นใหญ่ ส่วนหุ้นเล็กต้องรอก่อน รอหุ้นใหญ่ขึ้นไปให้อิ่ม ค่อยวกกลับมากินหุ้นเล็ก
...หรือถ้าจะลุย DW แรงได้ไม่กี่ตัว ที่เล่นกันหนักๆ ยังเป็นของ IVL 01 CA อิงหุ้นแม่ขาขึ้น ส่วนของกิมเอ็งฯ ใหม่ซิงๆ แต่แรงไม่เท่าของเก่าที่มีอยู่ ก็รู้ๆ อยู่ “มนตรี ศรไพศาล” บิ๊กกิมเอ็งฯ ออกมาดับร้อนตั้งแต่ยังไม่เข้าซื้อขาย